**ПРАВИЛА О ОДРЖАВАЊУ ПРИЈЕМНОГ ИСПИТА**

Пријемни испит траје 2 сата и 30 минута ефективно за кандидате који конкуришу за први циклус студијских програма Грађевинарство, Геодезија, полажу пријемни испит из математике и Архитектуре полажу пријемни испит из Математике или Перцепције и презентације простора.

На пријемни испит кандидати су дужни понијети **документ за идентификацију (лична карта или пасош)**, **потврду о пријави овјерену приликом подношења документа, прибор за писање и цртање и дигитрон.**

Текст задатка кандидат добија од дежурног на испиту.

По завршетку идентификације, личну карту или пасош обавезно склонити са стола, тако да на столу остане само прибор за писање и цртање, потврда о пријави и материјал добијен од дежурног.

Прије почетка испита дежурни ће провјерити идентитет кандидата.

Кандидат рјешава задатак на добијеном папиру, док у образац за одговоре на добијеном тексту задатка уписује само рјешење.

На обрасцу за одговоре није дозвољено никакво брисање ни исправљање већ датих одговора.

Тест из Математике се попуњава плавом хемијском оловком.

Тест из Перцепције и презентације простора се ради графитном оловком на папиру са поставком задатка, а хемијском оловком се подебљава коначно рјешење. Употреба прибора за цртање, гумице и оловака у боји је дозвољена.

Од тренутка подјеле задатака није дозвољен никакав разговор измећу кандидата.

Уколико кандидати разговарају међусобно или се користе недозвољеним средствима биће удаљени са пријемног испита и дисквалификовани.

Скреће се пажња кандидатима да је на пријемном испиту забрањен разговор са дежурнима, те да се позивање на усмено добијена упутства неће уважавати.

Када кандидат сматра да је завршио са испитом, позива дежурног дизањем руке. Дежурни узима образац за одговоре од кандидата и потписује потврду о пријави и текст задатка. Након тога кандидат може изаћи из сале за полагање пријемног испита.

Потврду о пријави треба сачувати, јер је она доказ да је кандидат предао задатак.

После почетка испита није дозвољен одлазак у тоалет.

Излазак из сале је могућ најраније један сат после почетка испита, уз обавезну предају попуњеног обрасца за одговоре. Повратак у салу није могућ прије завршетка испита.

По истеку предвиђеног рока за израду задатака, кандидат затвара добијен текст задатка, ставља га са стране стола и сачека дежурног да преузме задатак и потпише потврду о пријави. Након тога кандидат може изаћи из сале за полагање пријемног испита.

Бања Лука, 01.07.2024.

Комисија за техничку припрему и

одржавање пријемног испита